text: Husejer ryddede lejers kælderrum
  25 juni 2013 kl. 14.44
  Mai Christensen, Esbjerg, har meldt sin husejer politiet. Ejendommens administrator ryddede uden varsel hendes kælderrum, mens hun var på ferie.
  - Udlejeren havde besluttet at rydde op, men havde valgt ikke at sende en advarsel rundt, ligesom de ellers tidligere har gjort. I vores aflåste kælder er vi flere, der ikke har lås på vores kælderdør, og viceværten valgte så at tage alle rum uden lås og smide alting ud, fortæller Mai Christensen.
  Hun har to kælderrum, der var fyldt med møbler, tøj, sko, smykker, husholdningsredskaber og kæmpestort telt.
  - Jeg har opgjort mit tab til 26.750 kroner, siger hun.
  Ejendommen bestyres af Schmitz Ejendomsadministration i Esbjerg.
  
  Nødt til ar at rydde op
  - Vi er nødt til at rydde op i kælderen af og til, fordi tidligere lejere ikke altid tager deres ting med sig, når de flytter. Det er korrekt, at vi ikke gav et varsel, men lejeren kunne jo bare have haft lås på kælderrummene, siger Liselle Kragh.
  Mai Christensen siger, at lejerne har fået besked på, at de ikke skal låse deres kælderrum, fordi de så virker mere interessante for tyve, men den udlægning kan Liselle Kragh ikke genkende.
  Lejernes LO siger, at det er normal praksis, at lejere skal have et varsel, når udlejeren vil rydde kælderrum.
  Mai Christensen vil melde sagen til politiet og kræve erstatning for sit tab.
  - Det må hun så gøre, siger administratoren.
  Se mere i TV SYD Nyheder 19.30.
  